সনাতন বিদ্যার্থী সংসদ

সনাতন বিদ্যার্থী সংসদ বাংলাদেশের বিশ্ববিদ্যালয় ভিত্তিক একটি সনাতন ধর্মাবলম্বী শিক্ষার্থীদের ধর্মীয় ছাত্র সংগঠন। বাংলাদেশের প্রায় প্রতিটি কলেজ ও বিশ্ববিদ্যালয়ে এর শাখা সংগঠন রয়েছে। সনাতন ধর্মাবলম্বীদের মানবাধিকার রক্ষা এবং জাগতিক ও পারমার্থিক কল্যাণ; কুসংস্কার দূর করে সমাজ সংস্কার এবং হিন্দু ঐতিহ্য ও সংস্কৃতি সংরক্ষণের লক্ষ্য ২০১০ সালে এটি ঢাকা বিশ্ববিদ্যালয়ে প্রতিষ্ঠা করা হয়। এর প্রতিষ্ঠাতা সভাপতি কুশল বরণ চক্রবর্ত্তী। ২০১০ সালে দীপান্বিতা অমাবস্যাতিথিতে কালীপূজার দিনে ঢাকা বিশ্ববিদ্যালয়ে একদল স্বপ্নবাজ উচ্চশিক্ষিত যুবকদের হাতে প্রতিষ্ঠিত হয় সনাতন বিদ্যার্থী সংসদ। এর প্রতিষ্ঠাতা সভাপতি কুশল বরণ চক্রবর্ত্তী (সহকারী অধ্যাপক, সংস্কৃত বিভাগ, চট্টগ্রাম বিশ্ববিদ্যালয়)। বর্তমান সংসদের কেন্দ্রীয় কমিটির সভাপতি কুশল বরণ চক্রবর্তী ও সম্পাদক সুমন কুমার দাশ। সহ-সভাপতি শিবানন্দ দেব ও শঙ্কর দত্ত। যুগ্ম সাধারণ সম্পাদক পদে আছেন মিঠুন দত্ত ও রাজীব রায়। কোষাধক্ষ্য হলেন সুবিনয় কুমার সাহা ও ধর্মচক্র বিষয়ক সম্পাদক বিজয় দে। এছাড়াও কমিটিতে উপদেষ্টা মন্ডলী হিসাবে আছেন মৎ স্বামী তপনান্দগিরি মহারাজ, অধ্যাপক ড. নারায়ন চন্দ্র বিশ্বাস ও অধ্যাপক হীরেন্দ্রনাথ বিশ্বাস এবং পৃষ্ঠপোষক হিসাবে আছেন ভানু লাল দে ও অদুল কান্তি চৌধুরি। ১. একম্ এব অদ্বিতীয়ম্ এক এবং অদ্বিতীয় পরমেশ্বরই এ বিশ্ব সংসার এবং সনাতন ধর্মের প্রবর্তক। তিনি সচ্চিদানন্দ স্বরূপ, চিন্তার অতীত, সর্বশক্তিমান, সর্বব্যাপী, সর্বান্তর্যামী, অনন্ত, অনাদি এবং সৃষ্টি, পালন ও লয় কর্তা। তিনিই পরমাত্মা ও পরমব্রহ্ম নামে খ্যাত। একমাত্র পরমসত্য পরমাত্মাতেই বিশ্বাসী ও আস্থাশীল হতে হবে। ২. একং সদ্ বিপ্রা বহুধা বদন্তি জীবের চিন্তার অতীত এক অদ্বিতীয় নিরাকার পরমব্রহ্মেরই বিভিন্ন গুণ ও শক্তির প্রতীকী প্রকাশ হলেন দেবতাগণ। নিরাকার উপাসনার পাশাপাশি সাকার উপাসনাও ধর্মে স্বীকৃত। তাই নিজের উপাস্য দেবতার পাশাপাশি সকল দেবতার উপাসনায় শ্রদ্ধাশীল থাকতে হবে। ১. সনাতন ধর্মীয় ঐতিহ্য ও সংস্কৃতি লালন ও সংরক্ষণ করা। ২. হিন্দু সমাজে প্রচলিত সকল প্রকার ধর্মীয় কুসংস্কার দূর করে এক প্রগতিশীল ও ঐক্যবদ্ধ উন্নত জাতিতে পরিণত করা। ৩. সনাতন ধর্মাবলম্বীদের মানবাধিকার রক্ষা এবং জাগতিক ও পারমার্থিক কল্যাণের জন্য সদা নিয়োজিত থাকা। মানবতার সর্বজনীন কল্যাণের লক্ষ্যে ‘বেদ এবং বেদান্ত  দর্শন’-এর  অনুশীলন ও প্রচার। সাপ্তাহিক ‌‌সমেবত উপাসনায় নিয়মিত অংশগ্রহণ। ধর্মের প্রকৃত শাস্ত্রীয় ব্যাখ্যা তুলে ধরে সামাজিক বর্ণবাদ, ব্যক্তিকেন্দ্রিক সাম্প্রদায়িক গুরুবাদ, অস্পৃশ্যতা, যৌতুক প্রথা দূরীকরণ এবং শাস্ত্রসম্মত অসবর্ণ বিবাহে উৎসাহ প্রদান। দরিদ্র ও মেধাবী বিদ্যার্থীদের শিক্ষাবৃত্তি প্রদান, ধর্মান্তকরণরোধ, ধর্মীয় তথ্যসন্ত্রাস দূরীকরণ ও সচেনতা বৃদ্ধির লক্ষ্যে সেমিনার, কর্মশালা, আলোচনা সভা, শিক্ষাভ্রমণ ইত্যাদির আয়োজন। অসহায়, নিপীড়িত, দুর্গত এবং লাঞ্ছিত মানুষের পাশে থেকে সর্বাত্মক সহায়তা প্রদান। হিন্দু সমাজের সচেতনতা বৃদ্ধির লক্ষ্যে গবেষণা পত্রিকা এবং বিভিন্ন গ্রন্থাদির প্রকাশনা ও অনলাইনে প্রচার। "বেরোবিতে সনাতন বিদ্যার্থী সংসদের নতুন কমিটি গঠন"। jjdin (ইংরেজি ভাষায়)। সংগ্রহের তারিখ ২০২৪-০৮-১১।  "সনাতন বিদ্যার্থী সংসদের কেন্দ্রীয় কমিটি গঠন"। BangladeshDarpan। সংগ্রহের তারিখ ২০২৩-০১-১৮।  "সনাতন বিদ্যার্থী সংসদের প্রতিষ্ঠাবার্ষিকী ও দীপাবলি উদযাপন"। BangladeshDarpan। সংগ্রহের তারিখ ২০২৩-০১-১৮।  "Sanatan Vidyarthi Samsad, Bangladesh"। www.facebook.com। সংগ্রহের তারিখ ২০২৩-০১-১৮।  "Hurting religious sentiment: Are minorities denied justice?"। Dhaka Tribune। ২০২০-১১-০৭। সংগ্রহের তারিখ ২০২৩-০১-১৮।  "সনাতন বিদ্যার্থী সংসদের কেন্দ্রীয় কমিটি গঠন"। BangladeshDarpan। সংগ্রহের তারিখ ২০২৩-০১-১৮।  প্রতিনিধি, জেলা (২০২২-১২-১৮)। "মীরসরাইয়ে এসভিএস বিদ্যার্থী বৃত্তি পরীক্ষার পুরস্কার বিতরণ"। NagorNews (ইংরেজি ভাষায়)। সংগ্রহের তারিখ ২০২৩-০১-১৮।  Uddin, Helal। "বিদ্যার্থী বৃত্তি পরীক্ষার পুরস্কার বিতরণ ও শিক্ষণীয় ধর্মীয় সাংস্কৃতিক অনুষ্ঠান অনুষ্ঠিত | রাজশাহীর সময়"। www.rajshahirsomoy.com (ইংরেজি ভাষায়)। সংগ্রহের তারিখ ২০২৩-০১-১৮।  shisir (২০২২-১২-১৮)। "মীরসরাইয়ে এসভিএস বিদ্যার্থী বৃত্তি পরীক্ষার পুরস্কার বিতরণ"। বাংলা খবর (ইংরেজি ভাষায়)। সংগ্রহের তারিখ ২০২৩-০১-১৮।  "বেরোবিতে অসহায়দের মাঝে সনাতন বিদ্যার্থী সংসদের উপহার বিতরণ"। দৈনিক মতপ্রকাশ। ২০২২-০৯-২৯। সংগ্রহের তারিখ ২০২৩-০১-১৮।